CELEX: 32019R1870
Language: hr
Date: 2019-11-07 00:00:00
Title: Uredba Komisije (EU) 2019/1870 оd 7. studenoga 2019. o izmjeni i ispravku Uredbe (EZ) br. 1881/2006 u pogledu najveće dopuštene količine eruka kiseline i cijanovodične kiseline u određenoj hrani (Tekst značajan za EGP)

8.11.2019   
               
               
                  HR
               
               
                  Službeni list Europske unije
               
               
                  L 289/37
               
            
         UREDBA KOMISIJE (EU) 2019/1870
         оd 7. studenoga 2019.
         o izmjeni i ispravku Uredbe (EZ) br. 1881/2006 u pogledu najveće dopuštene količine eruka kiseline i cijanovodične kiseline u određenoj hrani
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
         budući da:
         
                     (1)
                  
                  
                     Uredbom Komisije (EZ) br. 1881/2006 (2) utvrđuju se najveće dopuštene količine određenih kontaminanata u hrani, među njima i eruka kiseline u određenoj hrani.
                  
               
                     (2)
                  
                  
                     Znanstveni odbor za kontaminante u prehrambenom lancu (CONTAM) Europske agencije za sigurnost hrane (EFSA) donio je 21. rujna 2016. znanstveno mišljenje o eruka kiselini u hrani i hrani za životinje (3). EFSA je za eruka kiselinu utvrdila prihvatljivi dnevni unos (PDU) od 7 mg/kg tjelesne mase na dan. Najviše razine prehrambene izloženosti, iznad PDU-a, izmjerene su kod dojenčadi i druge djece. To može ukazivati na rizik od visoke izloženosti mladih osoba eruka kiselini.
                  
               
                     (3)
                  
                  
                     Podaci o prisutnosti eruka kiseline u biljnim uljima i mastima upućuju na to da se za većinu biljnih ulja i masti manje količine mogu postići primjenom dobrih praksi, tj. upotrebom sorta s malom količinom eruka kiseline. Prema tome, primjereno je smanjiti najveću dopuštenu količinu za biljna ulja, osim ulja podlanka, ulja gorušice i ulja borača, na razinu utvrđenu u Codexu Alimentariusu za ulje uljane repice s malom količinom eruka kiseline (4).
                  
               
                     (4)
                  
                  
                     Za ulje podlanka, ulje gorušice i ulje borača iznijeti su dokazi koji potvrđuju da se primjenom dobrih praksi ne mogu postići manje količine jer unutar tih vrsta nema sorta od kojih ekstrahirano biljno ulje ima manje eruka kiseline od najveće dopuštene količine predložene za druga biljna ulja. Zbog toga bi, i zato što za ljudsku izloženost ta ulja nisu važna kao druga biljna ulja, najveća dopuštena količina eruka kiseline u ulju podlanka, ulju gorušice i ulju borača trebala ostati ista. Usto, da se izbjegne zatvaranje malih poduzeća i mikropoduzeća u određenim državama članicama, primjereno je, u dogovoru s nadležnim tijelom, ulje gorušice koje se proizvodi i konzumira lokalno u malim količinama izuzeti iz primjene najveće dopuštene količine.
                  
               
                     (5)
                  
                  
                     Budući da se najveća dopuštena količina za biljna ulja i masti primjenjuje i na biljna ulja koja se upotrebljavaju kao sastojak hrane, ne treba utvrđivati najveću dopuštenu količinu eruka kiseline u hrani koja sadržava dodana biljna ulja i masti.
                  
               
                     (6)
                  
                  
                     S obzirom na visoku koncentraciju eruka kiseline u gorušici (senfu), postoji rizik od znatne izloženosti eruka kiselini pri konzumaciji gorušice. Stoga je primjereno utvrditi najveću dopuštenu količinu eruka kiseline u gorušici (senfu).
                  
               
                     (7)
                  
                  
                     Najveća dopuštena količina eruka kiseline u početnoj i prijelaznoj hrani za dojenčad utvrđena je Delegiranom uredbom Komisije (EU) 2016/127 (5). Radi jasnoće trebalo bi izbrisati najveću dopuštenu količinu eruka kiseline u početnoj i prijelaznoj hrani za dojenčad utvrđenu Uredbom Komisije (EZ) 1881/2006.
                  
               
                     (8)
                  
                  
                     U Uredbi Komisije (EU) 2017/1237 (6) nije određena mjerna jedinica za najveću dopuštenu količinu cijanovodične kiseline. Radi pravne sigurnosti tu je pogrešku stoga primjereno ispraviti.
                  
               
                     (9)
                  
                  
                     Uredbu (EZ) br. 1881/2006 trebalo bi stoga na odgovarajući način izmijeniti.
                  
               
                     (10)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1881/2006 mijenja se u skladu s Prilogom I. ovoj Uredbi.
         
         
            Članak 2.
            Prilog Uredbi (EZ) br. 1881/2006 mijenja se u skladu s Prilogom II. ovoj Uredbi.
         
         
            Članak 3.
            Hrana navedena u Prilogu ovoj Uredbi koja je zakonito stavljena na tržište prije stupanja na snagu ove Uredbe smije ostati na tržištu do isteka njihova najkraćeg roka trajanja ili roka uporabe.
         
         
            Članak 4.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 37, 13.2.1993., str. 1.
         
            (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
         
            (3)  EFSA Journal 2016.;14(11):4593
         
            (4)  Norma za imenovana biljna ulja (CODEX STAN 210 – 1999), Codex Alimentarius
         
            (5)  Delegirana uredba Komisije (EU) 2016/127 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća u pogledu posebnih zahtjeva za sastojke i informacije u vezi s početnom i prijelaznom hranom za dojenčad te u pogledu zahtjeva za informacije u vezi s prehranom dojenčadi i male djece (SL L 25, 2.2.2016., str. 1.).
         
            (6)  Uredba Komisije (EU) 2017/1237 оd 7. srpnja 2017. o izmjeni Uredbe (EZ) br. 1881/2006 u pogledu najveće dopuštene količine cijanovodične kiseline u neprerađenim cijelim, mrvljenim, mljevenim, gnječenim i sjeckanim jezgrama marelice stavljenima na tržište za krajnjeg potrošača (SL L 177, 8.7.2017., str. 36.).
      
      
         
            PRILOG I.
            Unos 8.1. u odjeljku 8. Priloga Uredbi Komisije (EZ) br. 1881/2006 zamjenjuje se sljedećim:
            
                        Hrana(1)
                     
                     
                        Najveća dopuštena količina (g/kg)
                     
                  
                        „8.1.
                     
                     
                        
                           Eruka kiselina, uključujući eruka kiselinu vezanu u masti
                        
                     
                     
                         
                     
                  
                        8.1.1.
                     
                     
                        Biljna ulja i masti koji se stavljaju na tržište za krajnjeg korisnika ili za uporabu kao sastojak hrane, osim ulja podlanka, ulja gorušice i ulja borača
                     
                     
                        20,0
                     
                  
                        8.1.2.
                     
                     
                        Ulje podlanka, ulje gorušice  (1) i ulje borača
                     
                     
                        50,0
                     
                  
                        8.1.3.
                     
                     
                        Gorušica (začin)
                     
                     
                        35,0
                     
                  
               (1)  Uz suglasnost nadležnog tijela, najveća dopuštena količina ne primjenjuje se na ulje od gorušice koje se proizvodi i konzumira lokalno.”
         
      
      
         
            PRILOG II.
            Unos 8.3. u odjeljku 8. Priloga Uredbi Komisije (EZ) br. 1881/2006 zamjenjuje se sljedećim:
            
                        Hrana(1)
                     
                     
                        Najveća dopuštena količina (mg/kg)
                     
                  
                        „8.3.
                     
                     
                        
                           Cijanovodična kiselina, uključujući cijanovodičnu kiselinu vezanu u cijanogene glikozide
                        
                     
                     
                         
                     
                  
                        8.3.1.
                     
                     
                        Neprerađene cijele, mrvljene, mljevene, gnječene i sjeckane jezgre marelice stavljene na tržište za krajnjeg potrošača  (1)
                            (2)
                        
                     
                     
                        20,0
                     
                  
               (1)  ‚Neprerađeni proizvodi’ kako su definirani u Uredbi (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).
            
               (2)  ‚Stavljanje na tržište’ i ‚krajnji potrošač’ kako su definirani u Uredbi (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.)”.